
ΤΕΥΧΟΣ Α.Α.Π. 


Αρ. Φύλλου 185 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΑΛΟΤΡΙΩΣΕΩΝ ΚΑΙ ΠΟΑΕΟΔΟΜΙΚΩΝ ΘΕΜΑΤΩΝ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού 
σχεδίου του Δήμου Διστόμου - Αράχωβας - Αντί- 
κυρας (Ν. Βοιωτίας) με άρση απαλλοτρίωσης και 
καθορισμό όρων και περιορισμών δόμησης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1,2 και 6), 154 
όπως ισχύει και 160 (παρ. 1 και 2) του Κώδικα Βασικής 
Πολεοδομικής Νομοθεσίας (Κ.Β.Π.Ν.) που κυρώθηκε με 
το άρθρο μόνο του από 14/27.7.1999 Π.δ/τος (Δ' 580). 

2. Τις διατάξεις των άρθρων 6 (παρ. 2) 31 (παρ. 1) και 
32 (παρ. 2 και 3) του Ν. 4067/2012 «Νέος Οικοδομικός 
Κανονισμός» (Α' 79), όπως το άρθρο 31 (παρ. 1) αντικατα- 
στάθηκε με την παρ. 2 του άρθρου 62 του Ν. 4280/2014 
(ΑΊ 59) και το άρθρο 32 (παρ. 2) συμπληρώθηκε με την 
παρ. 1 του άρθρου 62 του ίδιου ως άνω νόμου. 

3. Τις διατάξεις του άρθρου 20 του Ν. 2508/1997 «Βι¬ 
ώσιμη οικιστική ανάπτυξη των πόλεων και οικισμών της 
χώρας και άλλες διατάξεις» (ΑΊ 24), όπως συμπληρώθηκε 
με τον 3212/2003 "Άδεια δόμησης, πολεοδομικές και 
άλλες διατάξεις θεμάτων αρμοδιότητας Υπουργείου Πε¬ 
ριβάλλοντος, Χωροταξίας και Δη μοσίων Έργων" (Α'308), 
την παρ. 2 του άρθρου 31 του Ν. 4067/2012 «Νέος Οικο¬ 
δομικός Κανονισμός» (Α' 79) και την παρ. 2 του άρθρου 
62 του Ν. 4280/2014 (Α' 159). 

4. Τις διατάξεις του άρθρου 13α του Ν. 4269/2014 
«Χωροταξική καιπολεοδομική μεταρρύθμιση - Βιώσιμη 
ανάπτυξη» (Α' 142). 

5. Τις διατάξεις του άρθρου 6 (παρ. 6) του Ν. 4315/2014 
«Πράξεις εισφοράς σε γη και σε χρήμα - Ρυμοτομικές 
απαλλοτριώσεις και άλλες διατάξεις» (Α'269). 

6. Τις διατάξειςτηςπαρ. 4ατου άρθρου 29του Ν. 2831 /2000 
«Τροποποίηση των διατάξεων του Ν. 1577/1985 «Γενικός 
Οικοδομικός Κανονισμός» και άλλες πολεοδομικές διατά¬ 
ξεις» (Α' 140), όπως αυτό αντικαταστάθηκε με την παρ. 1 του 
άρθρου 3 του Ν. 4315/2014 (Α' 269). 


7. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κυ¬ 
ρώθηκε με το άρθρο πρώτο του Π.δ/τος 63/2005 (Α' 98). 

8. Την υπ' αριθμ. Υ31/9-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Ιωάννη Τσιρώ- 
νη»(Β'2183). 

9. Την 1315/2001 απόφαση του Διοικητικού Εφετείου 
Αθηνών. 

10. Το 28902/30-4-2013 έγγραφο της Διεύθυνσης Οικσ- 
δσμικών και Κτιριαδαμικών Κανανισμών ταυ Υπαυργείαυ 
Περιβάλλοντος Ενέργειας και Κλιματικής Αλλαγής. 

11. Τις 20/2007 και 140/2007 γνωμοδοτήσεις του Δη¬ 
μοτικού Συμβουλίου Δήμου Αράχωβας και την 87/2014 
γνωμοδότηση ταυ Δηματικαύ Συμβαυλίαυ Δήμαυ Διστό¬ 
μου Αράχωβας Αντίκυρας. 

12. Την 65/2005 γνωμοδότηση ταυ Κεντρικαύ Συμβσυ- 
λίου Χωροταξίας Οικισμού και Περιβάλλοντος. 

13. Την 100/2013 γνωμοδότηση του Κεντρικού Συμ¬ 
βουλίου Πολεοδομικών θεμάτων και Αμφισβητήσεων. 

14. Την 200/2014 γνωμοδότηση του Κεντρικού Συμ¬ 
βουλίου Αρχιτεκτονικής. 

15. Το γεγονός ότι από τις κανονιστικές διατάξεις ταυ παρό¬ 
ντος δ/τος δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου Ο.Τ.Α. 

16. Την 127/2016 γνωμοδότηση του Συμβουλίου της 
Επικράτειας, με πρόταση ταυ Υπαυργαύ και Αναπληρωτή 
Υπαυργσύ Περιβάλλαντας και Ενέργειας, απσφασίζαυμε: 

Άρθρο 1 

Εγκρίνεται η τροποποίηση του εγκεκριμένου ρυμοτο¬ 
μικού σχεδίου της Δημοτικής Ενότητας Αράχωβας του 
Δήμου Διστόμου - Αράχωβας - Αντίκυρας (Ν. Βοιωτίας) 
που έχει χαρακτηρισθεί ως παραδοσιακός αικισμός με τα 
από 21.7.1978 Π.δ/γμα (Δ' 460), σε τμήμα του υπ'αριθμ. 
51 α κοινόχρηστου χώρου με την άρση απαλλοτρίωσης, 
τη δημιουργία νέου οικοδομικού τετραγώνου (51 α) και 
την έγκριση πεζοδρόμου, όπως φαίνεται στο σχετικό 
πρωτότυπο διάγραμμα σε κλίμακα 1:500, που θεωρή¬ 
θηκε από τον Προϊστάμενο της Διεύθυνσης Τοπογρα- 
φικών Εφαρμογών και Γεωχωρικων Πληροφοριών με 
την 28228/2016 πράξη του και που αντίτυπό του σε φω¬ 
τοσμίκρυνση συνδημοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης του κατά το προ¬ 
ηγούμενο άρθρο οικοδομήσιμου χώρου ορίζονται ως 
εξής: 

1. Συντελεστής δόμησης: Ένα (1) 

2. Μέγιστο ποσοστό κάλυψης: Πενήντα τοις εκατό 
(50%) της επιφανείας του οικοπέδου. 

3. Μέγιστο επιτρεπόμενο ύψος των ανεγερθησομένων 
κτιρίων: οκτώ (8) μέτρα μετρούμενο από κάθε σημείο 
του φυσικού εδάφους. 

4. Αριθμός ορόφων: Δύο (2). 

5. Για τους λοιπούς όρους και περιορισμούς δόμησης 
εφαρμόζονται οι διατάξεις του από 21-7-1978 Π.δ/τος 
(Λ'460). 

6. Για την έκδοση των οικοδομικών αδειών απαιτείται: 

α. Εδαφοτεχνική έρευνα για την εύρεση των φυσικών 

και μηχανικών ιδιοτήτων των γεωλογικών σχηματισμών 
που δομούν την οικοπεδική έκταση και το υπόβαθρο επί 
του οποίου θα πραγματοποιηθεί η θεμελίωση των κατα¬ 
σκευών με την ανόρυξη μιας τουλάχιστον ερευνητικής 
γεώτρησης. Οι εργαστηριακές δοκιμές πραγματοποιού¬ 
νται σε πιστοποιημένο εργαστήριο και ακολουθούνται 
οι εγκεκριμένες προδιαγραφές της Γενικής Γραμματείας 
Δημοσίων Έργων, 

β. Γεωτεχνική μελέτη ευστάθειας των τεχνητών πρα¬ 
νών που θα δημιουργηθούν για τις εκσκαφές καθώς και 


της μόνιμης αντιστήριξής τους στα πλαίσια της θεμελί- 
ωσης των κατασκευών σύμφωνα με τις διατάξεις του 
Κτιριοδομικού και Αντισεισμικού Κανονισμού. 

Άρθρο 3 

Επιβάλλεται εισφορά σε γη επιφανείας 36,15 τ.μ., όπως 
αυτή φαίνεται με στοιχεία Α, Β, Β' Α' Α στο διάγραμμα του 
άρθρου 1 του παρόντος. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 20 Ιουλίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός 

Περιβάλλοντος και Ενέργειας Περιβάλλοντος και Ενέργειας 

ΠΑΝΑΓΙΩΤΗΣ ΣΚΟΥΡΛΕΤΗΣ ΙΩΑΝΝΗΣ ΤΣΙΡΩΝΗΣ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε . . 

σμίκρυνση κατά ποσοστό ^ I /Ο 

